[{"text_idx": "#000003", "text": "Por trakti la rezoluciprojekton de la Monda Konferenco, necesis tamen atendi g\u0302ian aperon kaj la tradukojn fare de volontuloj de Centro de Dokumentado, Esploro kaj Informado de Indig\u0302enaj Popoloj (DOCIP), svisa NRO. Pro tio kaj pro videokonektig\u0302oj kun UN en Novjorko, por kune diskuti la temojn, kaj pro la longeco de la listo de alparolontoj necesis modifi la programon kaj mallongigi la alparoltempon al 2 minutoj. Sekve, Keller devis reredakti sian tekston."}, {"text_idx": "#000007", "text": "Keller partoprenis en paralelaj eventoj, revidis delegitojn konatajn el antau\u0306aj sesioj de EMRIP, i.a. unu el la projekto Indig\u0302enaj Dialogoj, kaj ekhavis novajn kontaktojn. Li donacis la libron Lingva Genocido en Edukado au\u0306 Tutmonda Diverseco kaj Homaj Rajtoj de Tove Skutnabb-Kangas al Kenneth Deer, unu el la plej gravaj indig\u0302enaj aktivuloj. Reprezentantoj de NRO-j venis al Keller post liaj alparoloj por esprimi intencon kunlabori. Unu diris, ke komence s\u0302i ne povis imagi, kion faros UEA en la kunsido, sed post lia alparolo s\u0302i komprenis, ke esperantistoj subtenas kaj defendas c\u0302ies lingvajn rajtojn."}, {"text_idx": "#000011", "text": "Gazetaraj Komunikoj de UEA, 2014, No546"}]